EkBass/fiwiki-20250220-pages-articles huggingface dataset:
Neville Brand

Neville Brand (13. elokuuta 1920 – 16. huhtikuuta 1992) oli yhdysvaltalainen näyttelijä. Hän esiintyi Al Caponena televisiosarjassa The Untouchables (1959–1963). Brand esiintyi myös elokuvissa, joiden joukossa olivat Kuollut saapuessaan (1950) ja Love Me Tender (1956). Hän oli ehdolla Baftan saajaksi. Brand syntyi Griswoldissa, Iowassa, ja kuoli 71-vuotiaana keuhkoahtaumatautiin Sacramentossa, Kaliforniassa. Hän oli monilla kunnianosoituksilla palkittu toisen maailmansodan veteraani. == Aiheesta muualla == * Luokka:Yhdysvaltalaiset näyttelijät Luokka:Vuonna 1920 syntyneet Luokka:Vuonna 1992 kuolleet
Douglas Reeman

Douglas Edward Reeman (15. lokakuuta 1924 – 23. tammikuuta 2017) oli brittiläinen kirjailija. Reeman erikoistui historiallisiin romaaneihin, joista useat sijoittuivat toiseen maailmansotaan. Salanimellä Alexander Kent hän julkaisi myös Napoléon Bonaparten aikaan sijoittuvia Richard Bolitho -romaaneja. Reeman palveli itse kuninkaallisessa laivastossa toisessa maailmansodassa ja Korean sodassa. ==Lähteet== Luokka:Brittiläiset kirjailijat Luokka:Vuonna 1924 syntyneet Luokka:Vuonna 2017 kuolleet
Michelozzo

thumb|right|Michelozzon suunnittelema Medici-palatsi Firenzessä Michelozzo di Bartolomeo Michelozzi (1396 – 1472) oli italialainen renessanssin ajan arkkitehti ja kuvanveistäjä. Hän suunnitteli muun muassa Firenzen Palazzo Medici Riccardin. Lisäksi Michelozzo työskenteli yhdessä Donatellon kanssa vastapaavi Johannes XXIII:n haudan parissa. ==Lähteet== == Aiheesta muualla == Luokka:Italialaiset arkkitehdit Luokka:Renessanssiarkkitehdit Luokka:Vuonna 1396 syntyneet Luokka:Vuonna 1472 kuolleet
Marina Logvinenko

Marina Logvinenko (, o.s. Dobrantšova, s. 1. syyskuuta 1961 Šahty) on entinen venäläinen ja neuvostoliittolainen pistooliampuja, maailmanmestari ja olympiavoittaja. Marina Logvinenko on saavuttanut olympiatasolla yhteensä viisi mitalia. Kirkaimmat, kaksi mitalia hän saavutti voittamalla 10 m ilmapistoolin ja 25 m urheilupistoolin olympiakultaa Barcelonassa 1992. Hän onkin ainoa kaksi kultamitalia samoissa olympiakisoissa voittanut naisampuja. Neljää vuotta aikaisemmin Soulissa hän saavutti pronssia 10 m ilmapistoolissa, tuolloin vielä nimellä Marina Dobrantšova. Atlantassa 1996 Logvinenko sijoittui 10 m ilmapistoolissa hopealle, häviten maannaiselleen Olga Klotšnevalle vain 1,6 pistettä, ja 25 m urheilupistoolissa pronssille, jääden 0,5 pistettä hopeasta. Vuonna 2000 Sydneyssä hän ampui vielä urheilupistoolilla 9:nneksi. MM-kilpailuissa Logvinenko on saavuttanut 19 mitalia, joista 15 on maailmanmestaruuksia. Moskovassa 1990 hän oli lähellä voittaa kaikki neljä naisten pistoolin maailmanmestaruutta, mutta 10 m ilmapistoolin henkilökohtaisesta kilpailusta tuli vain hopeaa. Logvinenko hävisi vain 0,7 pisteellä lajin hallitsevalle olympiavoittajalle Jasna Šekarićille, vaikka johti kilpailua peruskilpailun jälkeen kolmella pisteellä. Logvinenkon oli tyydyttävä kolmeen kultaan ja yhteen hopeaan. Vuotta myöhemmin Stavangerissa Logvinenko kirkasti Moskovan 10 m ilmapistoolin hopean ja voitti näytöstyyliin kolmella pisteellä maailmanmestaruuden. Hän saalisti Stavangerista myös joukkue maailmanmestaruuden. Logvinenko palasi vielä MM- kilpailuihin Barcelonassa 1998, jossa hän saavutti henkilökohtaista pronssia 25 m urheilupistoolissa ja joukkuemaailmanmestaruuden 10 m ilmapistoolissa. ==Maailmanennätys== ==Lähteet== * * * * Luokka:Venäläiset ampujat Luokka:Venäläiset olympiavoittajat Luokka:Neuvostoliittolaiset ampujat Luokka:Vuonna 1961 syntyneet Luokka:Elävät henkilöt
Seitsemäs maailma

Seitsemäs maailma on samannimisen suomalaisen yhtyeen ainoaksi jäänyt albumi, joka julkaistiin vuonna 1983. Vuoden 1982 Taksvärkki-kiertuetta varten kerättiin ryhmä, johon kuului Se-yhtyeen ”ydinryhmän” lisäksi muun muassa 1970-luvun vasemmistolaisessa laululiikkeessä mukana ollut Liisa Tavi ja punkyhtye Laman Charlie. Kappaleiden sanat perustuivat pääosin Leo Vossin runoihin. Ideana oli kehitysmaiden ahdingon ja vapaustaistelun kuvaaminen monin välinein: yhtyeen keikoilla kuultiin nauhalta myyttisiä tarinoita, ja taustakankaalla oli Timo ja Inna Aarnialan kuvia. Vuonna 2023 Svart Records uudelleenjulkaisi levyn vinyylinä. == Kappaleet == Sävellykset ja jousisovitukset Yari, sovitukset Seitsemäs Maailma ja sanoitukset Leo Vossi, paitsi missä toisin mainitaan. A-puoli # # # # # B-puoli # * # # # == Tekijät == ===Kokoonpano levyllä=== * Charlie: laulu, akustinen kitara, lyömäsoittimet * Kari Hipponen: kitara * Eeva Koivusalo: basso * Liisa Tavi: laulu * Pekka Ulmanen: kosketinsoittimet * Sidi Vainio: rummut & lyömäsoittimet * Yari: laulu, kitara, kosketinsoittimet ===Muut=== * Tuottaja: Pekka Aarnio * Kansi: Timo & Inna Aarniala == Lähteet == == Aiheesta muualla == * Albumi Yarin sivuilla Luokka:Vuoden 1983 esikoisalbumit Luokka:Suomalaiset rockalbumit Luokka:Pekka Aarnion tuottamat albumit
Rakkauden kieli

Rakkauden kieli on suomalaisen Yari & Onnensoturit -yhtyeen albumi vuodelta 1989. Se-yhtyeen viimeiseksi jääneeltä albumilta Lasi kirkasta vettä alkanut Yarin yhteistyö Jimi Suménin kanssa johti XXX-nimisen bändin perustamiseen. Myöhemmin nimi muuttui Onnensotureiksi ja yhtye kävi studiossa levyttämässä useita kappaleita. Ensimmäinen Onnensoturit hajosi ja toinen perustettiin. Tässä välissä (1985-1989) se julkaisi useita singlejä. Vuonna 1989 ne julkaistiin levyllä Rakkauden kieli, useat hieman muuteltuina versioina. Levyllä oli kaksi kappaletta, joita ei ollut julkaistu aikaisemmin. == Kappaleet == Sävellykset ja sanoitukset Yari, sovitukset Yari ja Jimi Sumén, paitsi missä toisin mainitaan. A-puoli # "Taskut täynnä ihmeitä" - 3'17 # "Kristiina" - 3'50 # "Polttava rakkaus" (- Burnin' Love -) (Säv. Dennis Linde, suom. san. Jarkko Laine, sov. Onnensoturit) \- 3'40 # "Hunajainen suu" - 3'05 # "Oon ollu niin kauan ilman sua" - 5'39 B-puoli # "Tytöt hymyilee" - 3'40 # "Jos sulla on sisko niin ota se mukaan" - 3'35 # "Ei mikään, ei mikään" (- English Rose -) (Säv. Paul Weller, sov. Yari) \- 2'32 # "Tää huone näyttää pienemmältä kuin kymmenen vuotta sitten" - 3'57 # "Tähän aikaan illasta" - 4'10 == Tekijät == ===Muusikot=== * Yari: kitara, kosketinsoittimet, lyömäsoittimet, laulu * Jimi Sumén: kitara, kosketinsoittimet, lyömäsoittimet * J.P. Väisänen: basso * Zoe Burtsow: taustalaulu * Riikka Haapasalo: taustalaulu lisäksi: * Eeva Koivusalo: basso (A1, 3; B3) * Miri Miettinen: rummut ja lyömäsoittimet (A1, 3) * Mari Rantasila: taustalaulu (A1) * Börje Brandt: kitarat (A2, 5; B1, 4, 5) * Ismo Välikangas: rummut (A2, 4, 5; B4, 5) * Jukka Tuovinen: saksofoni (A3) * Santtu Sääkslahti: rummut (B1, 2) * Pentti Degerström: rummut (B3) ===Muut=== * Tuottajat: Jimi Sumén, Yari * Kansi: Sari Rinne == Aiheesta muualla == * Albumi Yarin sivuilla Luokka:Yarin albumit Luokka:Vuoden 1989 albumit
Mattisenlahti

Mattisenlahti on Liperin kylä Pyhäselän läntisellä rannalla. Kirkonkylään on matkaa 10–15 kilometriä, Joensuuhun 15 km. Ylämyllyn taajaman palvelut ovat vain muutaman kilometrin päässä. Toinen naapurikylä on Puromäki. Kylillä on yhteinen Mattisenlahti-Puromäki -kylätoimikunta. Mattisenlahden koulu on kolmiopettajainen alakoulu, joka on perustettu 1898. Koulussa on noin 50 oppilasta. Alue on vanhaa maatalousseutua; alavat Pyhäselän järvenpohjapellot ovat tarjonneet hedelmälliset kasvumaat. Perunanviljely on tärkeä elinkeino. Kylässä on villisikatarha. Pyhäselän rannoilla on paljon kesäasutusta. Mattisenlahden asukasmäärä on hieman yli 240, Puromäen yli 200. == Lähteet == ==Aiheesta muualla== * Mattisenlahti-Puromäki kyläyhdistys Luokka:Liperin kylät
Nilakantha Somayaji

Nilakantha Somayaji (, ; 1444–1544) oli intialainen matemaatikko ja tähtitieteilijä. Hän kirjoitti tähtitieteestä merkkiteoksen Tantrasangraha (1500). Somayaji edusti niin kutsuttua Keralan koulukuntaa. == Lähteet == Luokka:Intialaiset matemaatikot Luokka:Intialaiset tähtitieteilijät
Padula

Padula on kunta Italiassa, Campanian alueella ja Salernon maakunnassa. Koko kunnan pinta-ala on 67 neliökilometriä ja siellä on runsaat 5 500 asukasta. Padula on tunnettu Certosa di Padulan kartusiaaniluostarista. Padula sijaitsee noin 100 kilometriä etelään maakunnan pääkaupungista Salernosta. Kunnan rajanaapurit ovat Buonabitacolo, Marsico Nuovo, Montesano sulla Marcellana, Paterno, Sala Consilina, Sassano ja Tramutola. == Lähteet == == Aiheesta muualla == Luokka:Salernon maakunnan kunnat
Kippari-Kalle (vuoden 1980 elokuva)

Kippari-Kalle on Robert Altmanin vuonna 1980 valmistunut, samannimiseen sarjakuvaan perustuva näytelmäelokuva. Elokuva on Robin Williamsin ensimmäinen pääosa. Elokuva sisältää paljon Harry Nilssonin säveltämiä lauluja, joita hahmot esittävät. Elokuva kuvattiin Maltalla, jonne rakennettu lavastekokonaisuus toimii yhä teemapuistona nimeltä Kippari-Kallen kylä. == Näyttelijät == == Lähteet == Luokka:Kippari-Kalle Luokka:Vuoden 1980 yhdysvaltalaiset elokuvat Luokka:Robert Altmanin ohjaamat elokuvat Luokka:Yhdysvaltalaiset elokuvamusikaalit Luokka:Sarjakuviin pohjautuvat elokuvat Luokka:Elokuvat merenkulusta
Mohammad Baqir al-Sadr

pienoiskuva|pysty|Mohammad Baqir al-Sadr vuonna 1996. Suurajatollah Mohammad Baqir al-Sadr (1. maaliskuuta 1935 Al-Kazimiyah, Irak – 9. huhtikuuta 1980), tavallisesti kutsuttu nimellä Al-sadr al-ayal, oli yksi tärkeimmistä muslimifilosofeista ja šiiojen Dawa-puolueen oppi-isä. Hänen merkittävin teoksensa on Iqtisaduna, joka luo perustan yhteiskunnan taloudesta islamilaisten periaatteiden mukaan. Toinen teos Falsafatuna on luonteeltaan Iqtisadunaa filosofisempi. Muhammad Baqir al-Sadr varttui Najafin kaupungissa köyhässä perheessä isänsä kuoltua. Hän opiskeli uskonnollisissa seminaareissa ja alkoi opettaa 25-vuotiaana. Hän tuli pian tunnetuksi šiia-ajattelijaksi luentojensa ja kirjoitustensa takia. Ensimmäisissä kirjoituksissaan hän kritisoi marxilaisuutta ja luonnosteli uutta, vaihtoehtoista islamilaista hallintomallia. Vuonna 1977 Najifin mellakoiden aikana Muhammad Baqir al-Sadr tuomittiin elinkautiseen vankeuteen. Kaksi vuotta myöhemmin vankeustuomio muutettiin kotiarestiksi. Vuonna 1980 Muhammad Baqir al-Sadr puolusti kirjoituksessaan ajatollah Khomeinia ja islamilaista vallankumousta. Tämän seurauksena hänet vangittiin uudelleen, kidutettiin ja teloitettiin. Teloituksen sanottiin olleen Saddam Husseinin vastaus varapresidentin murhaa suunnitelleille šiia-aktisivteille. == Lähteet == Luokka:Islamilaiset filosofit Luokka:Irakilaiset ajatollahit Luokka:Teloitetut Luokka:Vuonna 1935 syntyneet Luokka:Vuonna 1980 kuolleet
Onni von Sopanen

Onni von Sopanen on Johanna Vuoksenmaan ohjaama ja Johanna Hartikaisen käsikirjoittama suomalainen lastenelokuva, joka sai ensi-iltansa 11. elokuuta 2006. Onni von Sopanen oli alun perin kuusiosainen televisiosarja, josta leikattiin myös tämä puolitoistatuntinen elokuva. Elokuva on saanut Anjalankosken elokuvapalkinnonMuut tiedot, Elonet.fi, viitattu 11.5.2013 ja se on esitetty useilla festivaaleilla eri puolilla maailmaaSuomen elokuvasäätiön sivut (archive.org) viitattu 11.5.2013. ==Tarina== Onni Sopanen on 11-vuotias poika, joka elää yhdessä isänsä, äitinsä ja siskonsa Idan kanssa. Onnin elämä kulkee tavallisia raiteitaan, kunnes hän koulun biologian tunnilla perinnölisyystiedettä käsitellessä saa tietää, etteivät ruskeasilmäiset voi saada sinisilmäisiä lapsia. Onnilla on siniset silmät ja hänen molemmilla vanhemmillaan ruskeat – tämä saa Onnin epäilemään, onko hän laisinkaan tämän perheen jäsen. Luokalle tulee uusi ulkomaalainen oppilas Miro, jolla on ruskeat silmät. Onnin ja Miron välit eivät kuitenkaan ole hyvät. ==Arviot== Elokuva sai ensi-iltansa aikoihin runsaasti kiitosta: sitä pidettiin elämän kokoisena, sympaattisena, joskin televisionomaisuus on paikoin pistänyt silmään. Kulttuuriteoksi sitä luonnehtii Soila Ojanen Satakunnan Kansaan kirjoittamassaan arviossa.Aikalaisarviot, Elonet.fi, viitattu 11.5.2013 Myöhemmin arviossa todetaan, että ohjaaja Vuoksenmaan peruskosketus on ”empaattinen ja ilkikurinen. Siis viisas.”AL: Onni von Sopanen, Päivän elokuvia, Tv-maailma, 19/2013 sivu 9 ==Näyttelijät== == Lähteet == ==Aiheesta muualla== *Film-o-holic- sivusto * Luokka:Vuoden 2006 suomalaiset elokuvat Luokka:Suomalaiset lastenelokuvat Luokka:Johanna Vuoksenmaan ohjaamat elokuvat Luokka:Elokuvat koulusta ja koulutuksesta
Söderstadion

Söderstadion on entinen urheiluareena, joka sijaitsee Johanneshovin kaupunginosassa Tukholmassa. Stadion avattiin vuonna 1966 ja sillä pelattiin pääosin jalkapalloa, mutta myös jääpalloa vuoteen 1989 asti. Stadionille mahtui vuodesta 2004 lähtien 16 185 katsojaa ja kentän koko on 105 × 65 metriä. Hammarby IF:n edustusjoukkue pelasi kotiottelunsa Söderstadionilla kesäkuuhun 2013 saakka, jonka jälkeen joukkue siirtyi käyttämään juuri valmistunutta Tele2 Arenaa. Söderstadionin tontin myynti rakennusmaaksi on osa Tele2 Arenan rahoitusta, joten lähitulevaisuudessa Söderstadion puretaan ja sen paikalle nousee liikekiinteistöjä.http://www.nyarena.se/web/Ekonomi.aspx ==Lähteet== Luokka:Ruotsin jalkapallostadionit Luokka:Ruotsin jääpallo Luokka:Tukholman urheilupaikat
Lucania

Lucania () oli historiallinen maakunta Etelä-Italiassa. Lucania sijaitsi suurelta osin nykyisen Basilicatan alueella ylettyen luoteessa myös nykyisen Campania alueelle Salernon ja Cosenzan maakuntaan. Sitä rajoittivat aikanaan idästä Tarantonlahti ja Apulia, pohjoisesta Samnium ja Campania, lännestä Tyrrhenanmeri sekä etelästä Bruttium.LUCANIA., The Columbia Encyclopedia, Sixth Edition 2008 Lucaniaa asuttivat ennen Rooman valtakunnan valloittamista italialaiset heimot ja kreikkalaiset siirtolaiset Magna Graecian eli Suur- Kreikan alueella. Heidän tärkeimmät kaupunkinsa olivat Herakleia (lat. Heraclea) ja Metapontion (Metapontum) Tarantonlahden rannalla sekä Poseidonia (Paestum) ja Pyksus (Buxentum) Tyrrhenanmeren rannalla. Roomalaisella kaudella Lucania kuului yhdessä Bruttiumin kanssa Regio III Lucania et Bruttiin alueeseen ja myöhemmin Lucania et Bruttiin provinssiin. == Lähteet == *
Oona Parviainen

Oona Parviainen (s. 5. syyskuuta 1977 Kuopio) on suomalainen jääkiekkoilija. Hän on edustanut naisten SM-sarjassa Kalevan Palloa, Espoo Bluesia ja pitkän pääsarjatauon jälkeen kaudella 2020–2021 Rovaniemen Kiekkoa. Pelipaikaltaan hän on keskushyökkääjä. Parviainen on edustanut Suomen naisten jääkiekkomaajoukkuetta Salt Lake Cityn 2002 ja Torinon 2006 talviolympialaisissa. Lisäksi hän on pelannut MM-kilpailuissa 2005. Arvokisamitaleja hänellä ei ole. Hän on pelannut 64 maaottelua. Espoo Bluesin riveissä Parviainen on voittanut yhdeksän Suomen mestaruutta vuosina 2000–2005 ja 2007–2009. Lopetettuaan Bluesissa kauden 2009–2010 päätteeksi hän on toiminut Rovaniemen Kiekon pelaajavalmentajana ja oli nostamassa joukkueen liigaan kaudeksi 2020–2021. Parviainen toimii kiinteistönvälittäjänä ja yrittäjänä Rovaniemellä Lapin Asuntopalvelut LKV OY:ssä.https://www.oonaparviainen.fi == Lähteet == * * * * * Jääkiekkokirja 2020–2021, s. 233, 242, 309, 517. === Viitteet === Luokka:Suomalaiset jääkiekkoilijat Luokka:Vuonna 1977 syntyneet Luokka:Elävät henkilöt
Satu Tuominen

Satu Tuominen (s. 19. marraskuuta 1985 Vantaa) on suomalainen jääkiekkoilija, pelipaikaltaan hyökkääjä. Hän edustaa Team Oriflame Kuortanetta. Tuominen on edustanut Suomen naisten jääkiekkomaajoukkuetta Torinon 2006 talviolympialaisissa sekä kolmissa MM-kilpailuissa. Vuosina 2004 ja 2009 hän saavutti MM-pronssia. Espoo Bluesin riveissä hän on voittanut seitsemän Suomen mestaruutta vuosina 2002–2005 ja 2007–2009. ==Lähteet== * * * * Luokka:Suomalaiset jääkiekkoilijat Luokka:Vuonna 1985 syntyneet Luokka:Elävät henkilöt
Romandie

Romandie (ransk. Suisse romande, saks. Romandie tai Welschland, ital. Svizzera romanda tai Svizzera francese) on Sveitsin ranskankielisestä alueesta ja kulttuurista käytetty nimi. Maantieteellisesti se käsittää Geneven, Juran, Vaud’n ja Neuchâtelin kantonit sekä ranskankieliset osat Bernin, Valais’n ja Fribourgin kantoneista. Romandien alueella asuu noin neljännes (runsaat 2 milj.) Sveitsin asukkaista. Kulttuurisesti ja suppeasti käsitettynä termillä korostettiin 1900-luvulla ranskankielisen vähemmistön kulttuurista riippumattomuutta toisaalta Ranskasta, toisaalta saksankielisistä Sveitsin osista. Laajemmin käsitettynä Romandie-termin käyttö on ollut osa Sveitsin kehittymistä monikieliseksi ja -kulttuuriseksi liittovaltioksi. Nimeä käytti muun muassa ranskankielinen tv-kanava Télévision Suisse Romande vuosina 1953–2012 ja käyttää edelleen UCI World Tour -sarjaan kuuluva pyöräilykilpailu Tour de Romandie. == Lähteet == == Katso myös == *Frankofonia Luokka:Sveitsiläinen kulttuuri Luokka:Sveitsin maantiede
Saara Niemi

Saara Niemi (o.s. Tuominen, s. 1. tammikuuta 1986 Ylöjärvi) on suomalainen jääkiekkoilija, pelipaikaltaan hyökkääjä. Opiskeluaikanaan hän edusti yhdysvaltalaista University of Minnesota-Duluthia, josta hän valmistui vuonna 2010. Niemi on pelannut Torinon 2006 ja Vancouverin 2010 talviolympialaisissa sekä viisissä MM-kilpailuissa. Vancouverin olympialaisissa hän voitti pronssia, ja MM-pronssia hän on saavuttanut vuosina 2004, 2008 ja 2009. Hän pelasi Yhdysvalloissa University of Minnesota-Duluthin joukkueessa, ja toimi myös joukkueen kapteenina. Hän on voittanut yliopistomestaruuden 2008 ja 2010. Kotimaassaan Niemi edusti Tampereen Ilvestä, jonka riveissä hän voitti Suomen mestaruuden vuonna 2006 ja hopeaa 2011 sekä Euroopan mestaruuden 2011. Niemi toimii Suomen Jääkiekkoliiton eteläisen alueen tyttökiekon koulutus- ja kartoitusvastaavana. Kaudella 2012–2013 hän toimi tyttökiekon Tutor- valmentajana keskimaan alueella. Huhtikuussa 2015 helsinkiläinen Red Wings Hockey tiedotti palkanneensa Niemen tyttöjen valmennustiimiinsä. Marraskuussa 2015 Niemi teki väliaikaisen paluun kaukaloihin kun hän edusti helsinkiläistä Red Wings Hockeytä kuuden ottelun verran naisten Suomi-Sarjassa. Niemi teki tehot 9+12 ja istui kaksi 2 minuutin rangaistusta. Seuraavalla kaudella Niemi jatkoi Red Wingsin riveissä ensin naisten Mestiksen karsinniossa viiden ottelun verran ja itse Mestiksessä 10 ottelun verran. Kymmenessä ottelussa hän sai kasaan tehot 16+10 ja istui kuusi jäähyminuuttia. Syksyllä 2017 Niemi ilmoitti lähtevänsä apuvalmentajaksi kiinalaisseura Kunlun Red Starsin naisjoukkueeseen. Keväällä 2018 uutisoitiin Saara Niemen siirtyvän HIFK:n naisjaostoon kuuluvan Naisten Mestis-joukkueen päävalmentajaksi.https://www.is.fi/jaakiekko/art-2000005657490.html Viitattu 27.4.2018. Niemi on valmentanut Hifk Naiset -naisjoukkueen Naisten Liigaan nousemisen jälkeen kolmesti mitalille: pronssia kaudella 2020–2021, hopeaa kaudella 2021–2022 ja lopulta kultaa kaudella 2022–2023. == Lähteet == * * * * === Viitteet === Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Suomalaiset olympiamitalistit Luokka:Vuonna 1986 syntyneet Luokka:Elävät henkilöt
Nora Liikanen

Nora Liikanen (o.s. Tallus, s. 9. helmikuuta 1981 Kerava) on suomalainen jääkiekkoilija, pelipaikaltaan hyökkääjä. Hän pelasi kauden 2007–2008 Venäjällä Nižni Novgorodin SKIF-joukkueessa. Tallus on pelannut Torinon 2006 talviolympialaisissa sekä neljissä MM-kilpailuissa. MM-pronssia hän on saavuttanut vuosina 2004 ja 2008. Kotimaassaan Tallus edusti Itä-Helsingin Kiekkoa. Hän on pelannut myös Yhdysvalloissa University of Minnesota-Duluthin joukkueessa. Syksyllä 2007 hän siirtyi kolmen muun suomalaispelaajan kanssa Venäjälle Nižni Novgorodin SKIF:iin. == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1981 syntyneet Luokka:Elävät henkilöt
IHK

IHK voi tarkoittaa seuraavia: * Itä-Helsingin Kiekko, jääkiekkojoukkue * Lillehammer IHK, jääkiekkojoukkue * Rosenborg IHK, jääkiekkojoukkue * Itä- Hakkilan Kilpa, urheiluseura
Eveliina Similä

Eveliina Similä (s. 10. huhtikuuta 1978 Toijala) on suomalainen jääkiekkoilija. Hän oli pelipaikaltaan hyökkääjä. Similä pelasi Torinon 2006 talviolympialaisissa sekä kaksissa MM-kilpailuissa. MM-pronssia hän saavutti vuonna 2004. Hän pelasi Suomen naisten jääkiekkomaajoukkueessa 73 maaottelua. Kotimaassaan Similä edusti Tampereen Ilvestä, jossa hän voitti Suomen mestaruuden vuonna 2006. Kaudelle 2008-2009 Similä siirtyi HPK:hon. Koulutukseltaan hän on fysioterapeutti. ==Lähteet== * * ===Viitteet=== Luokka:Suomalaiset jääkiekkoilijat Luokka:Hämeenlinnan Pallokerhon pelaajat Luokka:Suomalaiset fysioterapeutit Luokka:Vuonna 1978 syntyneet Luokka:Elävät henkilöt
Zsófia Polgár

Zsófia Polgár (s. 2. marraskuuta 1974) on unkarilainen shakinpelaaja. Hänellä on FIDE:n kansainvälisen mestarin ja naissuurmestarin (WGM) arvot. Budapestissa syntynyt juutalainen Polgár kuuluu tunnettuun shakkisukuun. Hän on László Polgárin tytär sekä Susan ja Judit Polgárin sisko. Polgár meni vuonna 1999 naimisiin shakinpelaaja Yona Kosashvilin kanssa. == Lähteet == ==Aiheesta muualla== * Viralliset kotisivut * * Luokka:Unkarilaiset shakinpelaajat Luokka:Vuonna 1974 syntyneet Luokka:Shakin kansainväliset mestarit Luokka:Elävät henkilöt
Mari Saarinen

Mari Susanna Saarinen (s. 30. heinäkuuta 1981 Kangasala)Mari Saarinen Sports Reference LLC. Viitattu 16.10.2016. on suomalainen jääkiekkoilija ja jääkiekkovalmentaja. Hyökkääjänä pelannut Saarinen edusti koko uransa ajan Tampereen Ilvestä. Hän lopetti uransa vuonna 2012, mutta pelasi Ilveksessä vielä loppukaudesta 2014–2015 toimiessaan joukkueen apuvalmentajana. Hän voitti Suomen mestaruuden vuosina 2006 ja 2010. Lisäksi hän saavutti kuusi SM- hopeaa ja viisi pronssia. SM-sarjan runkosarjassa hän pelasi 315 ottelua tehopistein 158+180=338 ja pudotuspeleissä 100 ottelua tehopistein 29+28=57. Saarinen pelasi Torinon 2006 ja Vancouverin 2010 talviolympialaisissa sekä kuusissa MM-kilpailuissa. MM-pronssia hän on saavuttanut vuosina 2004, 2008 ja 2009. Vancouverissa 2010 hän saavutti olympiapronssia. Hän on pelannut Suomen naisten jääkiekkomaajoukkueessa yli sata maaottelua. Kaudella 2016–2017 Saarinen toimii Ilveksen päävalmentajana naisten SM-sarjassa. ==Lähteet== * * ===Viitteet=== Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Suomalaiset olympiamitalistit Luokka:Vuonna 1981 syntyneet Luokka:Elävät henkilöt
Maija Hassinen-Sullanmaa

Maija Hassinen-Sullanmaa (o.s. Hassinen, s. 2. tammikuuta 1984 Hämeenlinna) on suomalainen jääkiekkomaalivahti. Hän edusti SM-sarjassa Tampereen Ilvestä kausilla 2003–2008 sekä Hämeenlinnan Pallokerhoa 2008–2016 ja kaudella 2017–2018. Hän on kolminkertainen MM-pronssimitalisti. Hassinen-Sullanmaa voitti Suomen mestaruuden Tampereen Ilveksen riveissä vuonna 2006 ja HPK:ssa 2011. Hänet valittiin SM-sarjan parhaaksi maalivahdiksi 2006, 2008, 2009 ja 2011 sekä All Stars -joukkueeseen 2008, 2010 ja 2011. Hän pelasi naisten pääsarjassa kaikkiaan 179 runkosarjaottelua torjuntaprosentilla 0,928 ja 66 pudotuspeliottelua, joissa torjuntaprosentti oli 0,926. Hassinen-Sullanmaa pelasi Torinon 2006 talviolympialaisissa neljä ottelua neljänneksi sijoittuneessa Suomen joukkueessa. Hän pelasi kolmissa MM-kilpailuissa, joissa Suomi saavutti kaikissa pronssia: vuosina 2008, 2009 ja 2011. Hän kuului joukkueeseen myös MM-kilpailuissa 2007. Kaikkiaan hän pelasi 64 A-maaottelua. Hänen isänsä Jorma Hassinen on Hämeenlinnan Liikuntahallit Oy:n toimitusjohtaja. ==Lähteet== * * ===Viitteet=== Luokka:Suomalaiset jääkiekkomaalivahdit Luokka:Hämeenlinnan Pallokerhon pelaajat Luokka:Vuonna 1984 syntyneet Luokka:Elävät henkilöt
The Opposition

The Opposition on John Deaconin 1965 perustama koululaisyhtye. Yhtye käytti uransa aikana myös nimiä The New Opposition ja Art. Yhtye tunnetaan suurimmaksi osaksi vain John Deaconin yhtyeenä ennen hänen liittymistään Queeniin, koska yhtyeen saavuttama menestys jäi vähäiseksi. ==Yhtyeen vaiheet== Yhtye perustettiin vuoden 1965 kesällä. Silloiset jäsenet olivat Nigel Bullen (rummut), Richard Young (laulu ja kitara), Clive Castledene (bassokitara) ja John Deacon (komppikitara). Huhtikuussa 1966 basisti Clive Castledene jätti yhtyeen ja Deacon ryhtyi yhtyeen basistiksi. Samoihin aikoihin yhtye vaihtoi nimensä The New oppositioniin, kuvatakseen valitsemaansa uutta linjaa. Kesällä 1966 yhtyeeseen liittyi kitaristi David Williams ja Richard Young vaihtoi soittimensa kitarasta kosketinsoittimiin. Syksyllä 1966 kokoonpanossa tapahtui jälleen muutoksia Ron Chesterin liittyessä yhtyeeseen uudeksi soolokitaristiksi. Entinen soolokitaristi David Williams jatkoi yhtyeessä komppikitaristina ja laulajana. Tammikuussa 1967 yhtye vaihtoi nimensä vanhaan The Oppositioniin. Saman vuoden huhtikuussa Peter ”Pedro” Bartholomew liittyi yhtyeeseen laulajaksi. Vuonna 1968 yhtye vaihtoi jälleen nimensä ja siitä tuli Art. Vuonna 1969 John Deacon jätti yhtyeen lähtiessään opiskelemaan. ==Kokoonpanot== ===1965=== *Nigel Bullen - Rummut *Richard Young - Laulu ja kitara *Clive Castledene - Bassokitara *John Deacon - Komppikitara ===1967=== *John Deacon - Bassokitara *David Williams - Kitara ja laulu *Richard Young - Kosketinsoittimet *Ron Chester - Soolokitara *Peter "Pedro" Bartholomew - Laulu *Nigel Bullen - Rummut ==Lähteet== * Queenin jäsenten bänditaustat * Queen before queen- sivusto Luokka:Brittiläiset rockyhtyeet
László Polgár

László Polgár (s. 1946) on unkarilainen shakkiopettaja ja -kirjailija. Hän on kuuluisten Polgárin sisarusten (Judit, Susan, Zsófia) isä. Polgár päätti kasvattaa tyttäristään yhden alan erityisosaajia. Hänen mukaansa "nerot tehdään", sellaisiksi ei synnytä. Vaikka Polgár ei itse ole menestynyt pelaajana, hän on shakin teoreettisen puolen asiantuntija. Hän on julkaissut useita aihetta koskevia kirjoja. Hän puhuu toisena kielenään esperantoa. Luokka:Unkarilaiset kirjailijat Luokka:Unkarilaiset shakinpelaajat Luokka:Esperantistit Luokka:Vuonna 1946 syntyneet Luokka:Elävät henkilöt
Susan Polgár

Zsuzsanna "Susan" Polgár (s. 19. huhtikuuta 1969 Budapest) on unkarilaissyntyinen shakin suurmestari ja shakin naisten maailmanmestari vuosilta 1996–1999. Unkarinjuutalainen Polgár syntyi Budapestissä 1969 ja sai sisariensa kanssa shakin ohella muun opetuksen koulun sijaan kotonaan, oppien muun muassa esperantoa. Hän korottui suurmestariksi vuonna 1991. Vuonna 1994 Polgár muutti avioliiton jälkeen Yhdysvaltoihin, jossa hän on ollut aktiivinen shakkipromoottori, keskittyen erityisesti tyttöjen ja yleisesti nuorten shakinharrastuksen tukemiseen. Yhdysvalloissa hän myös alkoi käyttää etunimestään muotoa Susan. Hänet nimitettiin Yhdysvaltain Shakkiliiton USCF:n johtokunnan jäseneksi 26. heinäkuuta 2007. ==Lapsuus== Polgár syntyi Budapestissä 19. huhtikuuta 1969. Hän löysi kolmevuotiaana vanhempiensa shakkilaudan ja -nappulat ja innostui oudon näköisistä "nukeista". Nelivuotiaana hän osallistui ensimmäiseen viralliseen turnaukseensa, jonka voitti tuloksella 10/10, mikä oli hämmästyttävää. Polgárin isä László Polgár ymmärsi, että hänen tyttärestään voisi tulla huipputason pelaaja ja päätti ottaa tehtäväkseen auttaa tyttärensä kehitystä. ==Yksityiselämä== Polgárin isän on László Polgár ja hänen nuoremmat sisarensa ovat shakinpelaajat Zsófia ja Judit Polgár. Polgár on julkaissut useita shakkikirjoja. ==Lähteet== * === Viitteet === ==Aiheesta muualla== * * Polgárin shakkiblogi Luokka:Shakin suurmestarit Luokka:Unkarilaiset shakinpelaajat Luokka:Shakin naisten maailmanmestarit Luokka:Esperantistit Luokka:Vuonna 1969 syntyneet Luokka:Elävät henkilöt
Satu Kiipeli

Satu Kiipeli (s. 24. joulukuuta 1980 Raahe) on suomalainen jääkiekkoilija, pelipaikaltaan puolustaja. Hän oli kaudella 2007–2008 Itä-Helsingin Kiekon pelaaja-valmentaja. Kiipeli on pelannut Torinon 2006 talviolympialaisissa sekä kaksissa MM-kilpailuissa. Arvokisamitaleja hänellä ei ole. Kauden 2006–2007 loppuun mennessä hän on pelannut Suomen naisten jääkiekkomaajoukkueessa 79 maaottelua. Kotimaassaan Kiipeli on edustanut Oulun Kärppiä ja Itä-Helsingin Kiekkoa. Hän on pelannut myös Yhdysvalloissa University of Minnesota-Duluthin joukkueessa. ==Lähteet== * * Luokka:Suomalaiset jääkiekkoilijat Luokka:Vuonna 1980 syntyneet Luokka:Elävät henkilöt
Steven Anthony Lawrence

Steven Anthony Lawrence (s. 19. heinäkuuta 1990 Fresno, Kalifornia, Yhdysvallat) on yhdysvaltalainen näyttelijä. Hän on näytellyt urallaan monissa sarjoissa, muun muassa Buffy, vampyyrintappaja, Teho-osasto, Frasier, Sabrina, teininoita, sekä elokuvissa Katten, Levypallo, Pelkoa ja inhoa nappulaliigassa ja Villi tusina. Lawrence on pienikokoinen, ainoastaan 154-senttinen. Hän on voittanut vuonna 1996 alkaneella urallaan kaksi Young Artist Award -palkintoa. == Aiheesta muualla == * Luokka:Yhdysvaltalaiset näyttelijät Luokka:Vuonna 1990 syntyneet Luokka:Elävät henkilöt
Kati Kovalainen

Kati Kovalainen (s. 24. tammikuuta 1975 Leppävirta) on suomalainen jääkiekkoilija, pelipaikaltaan puolustaja. Hän pelasi kauden 2007–2008 Venäjällä Nižni Novgorodin SKIF-joukkueessa. Kovalainen on pelannut Torinon 2006 talviolympialaisissa sekä kahdeksan kertaa MM-kilpailuissa ja kaksi kertaa MM-kisoja edeltäneissä EM-kilpailuissa. Hän voitti Euroopan mestaruuden vuonna 1995 ja on lisäksi saavuttanut viisi MM-pronssia ja yhden EM-pronssin. Suomen naisten jääkiekkomaajoukkueessa hän on pelannut yli 180 maaottelua. Kotimaassaan Kovalainen on edustanut Kalevan Palloa, Espoo Bluesia ja Itä- Helsingin Kiekkoa. Suomen mestaruuden hän voitti Bluesin riveissä vuosina 1999 ja 2000. Syksyllä 2007 hän siirtyi kolmen muun suomalaispelaajan kanssa Venäjälle Nižni Novgorodin SKIF:iin. ==Lähteet== * * Luokka:Suomalaiset jääkiekkoilijat Luokka:Vuonna 1975 syntyneet Luokka:Elävät henkilöt
Karoliina Rantamäki

Karoliina Stina Margaretha Rantamäki (s. 23. helmikuuta 1978 Espoo) on suomalainen jääkiekkoilija, pelipaikaltaan hyökkääjä. Hän saavutti keväällä 2008 toisena suomalaisnaisena 200 jääkiekkomaaottelun rajan. Hän pelasi syksystä 2007 kevääseen 2018 Venäjällä Nižni Novgorodin SKIF-joukkueessa. Kaudeksi 2019–2020 Rantamäki palasi Suomeen HIFK:n naisten jääkiekkojoukkueeseen, joka nousi edellisen kauden päätteeksi naisten Liigaan. Rantamäki on joukkueensa kapteeni. Rantamäki on Emma Terhon ohella ainoa suomalainen naisjääkiekkoilija, joka on osallistunut viisiin olympialaisiin. . Naganossa 1998 ja Vancouverissa 2010 Suomi sai pronssia. MM-kilpailuissa Rantamäki on pelannut kaksitoista kertaa. MM-pronssia hän on saavuttanut kahdeksan kertaa, viimeksi Ruotsissa vuonna 2015. Keväällä 2008 hänestä tuli Sari Fiskin jälkeen toinen suomalaisnainen, joka on pelannut 200 jääkiekkomaaottelua. Rantamäki teki pronssiotteluissa jatkoajalla ratkaisumaalin 3–2 sekä Ruotsia vastaan Vancouverin talviolympialaisissa 2010 että Venäjää vastaan Sveitsin MM-kilpailuissa 2011. Ennen siirtymistä Venäjän SKIF-sarjaan Rantamäki on edustanut kotimaassaan Kiekko-Espoota ja Espoo Bluesia. Hän on voittanut Suomen mestaruuden kahdeksan kertaa vuosina 1999–2005 ja 2007. Hän jäi vuodesta 1982 vuoteen 2017 toimineen naisten SM- sarjan (Vuonna 2017 sarjan nimeksi muutettiin Naisten Liiga) eniten maaleja tehneeksi ja tehopisteitä keränneeksi pelaajaksi. Hänen tehopisteensä 338 ottelussa ovat 355+284=639. Hän voitti seurajoukkueiden Euroopan-mestaruuden HC SKIF Nižni Novgorodissa 2015. ==Lähteet== * * ===Viitteet=== Luokka:Suomalaiset jääkiekkoilijat Luokka:Suomalaiset olympiamitalistit Luokka:Vuonna 1978 syntyneet Luokka:Elävät henkilöt
Dig Dug

Dig Dug () on Namcon kolikkopeli, joka on julkaistu vuonna 1982. ==Pelin tarkoitus== Pelin tarkoitus on tuhota maan alla asuvat hirviöt. Tämän voi tehdä joko pudottamalla kiviä hirviöiden päälle, tai ampumalla niitä ilmapumpulla, jolla ne saa räjähtämään. Hirviö ei sillä räjähdä heti, vaan pumpulla on pumpattava useita kertoja ja sen voi jättää kesken, jolloin hirviö alkaa tyhjentyä ja pelaaja pääsee pakoon sitä. Hirviöitä on kahta tyyppiä: Pookat ovat pyöreitä punaisia hirviöitä, joilla on keltaiset lasit. Fygarit ovat tultasyökseviä vihreitä lohikäärmeitä. Pelaajan hahmo on Dig Dug, sinivalkoiseen asuun pukeutunut sankari. Dig Dug kuolee jos Pooka saa hänet kiinni, hän osuu Frygarin liekkiin, tai jää ison kiven alle. Pelaaja saa pisteitä lähinnä tuhoamalla hirviöitä, ja hieman kaivamalla maata. Pisteitä saa sitä enemmän, mitä syvemmällä hirviöt saa tuhottua. Toisen kiven pudottua, keskelle ruutua ilmestyy hedelmä, josta saa lisäpisteitä. Viimeinen hirviö pyrkii pakenemaan ruudun vasemmasta yläkulmasta. ==Aiheesta muualla== * * Luokka:Vuoden 1982 videopelit Luokka:ColecoVision-pelit Luokka:Commodore 64 -pelit Luokka:Atari 2600 -pelit Luokka:Atari 5200 -pelit Luokka:Atari 7800 -pelit Luokka:Atarin 8-bittisten kotitietokoneiden pelit Luokka:Namcon kolikkopelit Luokka:Nintendo Entertainment System -pelit Luokka:Toimintapelit Luokka:Xbox 360 Live Arcade -pelit Luokka:TI-99/4A -pelit Luokka:Commodore VIC-20 -pelit Luokka:Casio PV-1000 -pelit
Boris Kustodijev

Boris Mihailovitš Kustodijev (; 7. maaliskuuta (J: 23. helmikuuta) 1878 Astrahan – 28. toukokuuta 1927 Leningrad) oli venäläinen taidemaalari. Kustodijev opiskeli alun alkaen teologisessa seminaarissa, kunnes hän vuosina 1896–1903 sai Pietarissa opetusta Ilja Repiniltä. Repin teki tiettäväksi toiveikkaan suhtautumisensa Kustodijevin tulevaisuuteen taidealalla. Kustodijev matkusteli uransa aikana laajalti eri puolilla Eurooppaa. Maalaustöidensä ohella hän esimerkiksi kuvitti kirjoja. Hän oli fyysisesti heikko; hän sairasti tuberkuloosia ja vietti vuosia jalat halvaantuneina.Boris Kustodiyev, Olga's Gallery. Viitattu 23.10.2008. Ruumiillisista vaivoista huolimatta Kustodijev maalasi lukuisia teoksia, jotka kuvasivat iloisin sävyin tuon ajan Venäjää ja sen ihmisiä. Hän kuoli 49-vuotiaana. Kustodijev liittyi Mir iskusstvan jäseneksi sitä uudelleen perustettaessa vuonna 1910 ja osallistui yhdistyksen näyttelyihin 1911–1918 ja 1922. Jevgenija Petrova (päätoimittaja): «Мир искусства», Mir iskusstva – Taiteen maailma. Näyttelyluettelo. Valtion venäläinen museo ja Valtion taidemuseo Ateneum, Helsinki 1998 s. 274. == Lähteet == ==Töitä== Image:Kustodiev pushkina.jpg|Jelizaveta Grigorjevna Puškina, 1900-luvun alku. Image:Kustodiyev Mate.JPG| Vasili Mate, 1902. Image:Kustodiev Portrait Of Wife.jpg|Julija Kustodieva (vaimo), 1903. Image:Kustodiev irina.jpg|Irina (tytär), 1906. Image:Kustodiev promenade Volga.jpg|Volga, 1909. Image:Kustodiyev fair.JPG|Messut, 1910. Image:Paskhakustodiev.jpg|Pääsiäinen, 1912. Image:Kustodiev Renee Notgaft.jpg|Renee Notgaft, 1914. Image:Tsar nikolai.jpg|Nikolai II, 1915. Image:Kustodiyev maslenitsa.JPG|Maslenitsa, 1916. Image:Kustodiev razin.jpg|Stenka Razin, 1918. Image:Kustodiev Merchants Wife.jpg| Kauppiaan vaimo, 1918. Image:KustodievB Provinc.jpg|Maaseutu, 1919. Image:Maslenitsa kustodiev.jpg|Maslenitsa, 1919. Image:Kustodiev GoluboyDomik.jpg|Sininen talo, 1920. Image:Kustodiyev bolshevik.JPG|Bolševiikki, 1920. Image:Isaak Brodsky by Kustodiev.jpg|Isaak Brodski, 1920. Image:Kustodiyev Shalyapin.JPG|Fjodor Šaljapin, 1921. Image:KustodiyevSemenov Kapitsa.JPG|Pjotr Kapitsa ja Nikolai Semjonov, 1921. Image:Kustodiev Zamyatin.jpg|Jevgeni Zamjatin, 1923. Image:Kustodiev Voloshin.jpg|Maksimilian Vološin, 1924. Image:Kustodiev russian venus.jpg|Venäläinen venus, 1926. Luokka:Venäläiset taidemaalarit Luokka:Alaraajahalvaantuneet henkilöt Luokka:Vuonna 1878 syntyneet Luokka:Vuonna 1927 kuolleet
Robert Delaunay

Robert Delaunay (12. huhtikuuta 1885 – 25. lokakuuta 1941) oli ranskalainen taidemaalari. Hän lukeutui orfismi-nimisen tyylisuuntauksen merkkinimiin, mutta kuului myös saksalaiseen Der Blaue Reiter -taiteilijaryhmään. Delaunay oli naimisissa taidemaalari Sonia Delaunayn kanssa. Parin poika oli jazzpersoona Charles Delaunay. Perhe asui ensimmäisen maailmansodan vuosina Iberian niemimaalla. Delaunay kuoli Montpellier’ssa 56-vuotiaana. Hänen maalauksiaan on edelleen nähtävillä julkisissa kokoelmissa eri puolilla maailmaa. Luokka:Ranskalaiset taidemaalarit Luokka:Vuonna 1885 syntyneet Luokka:Vuonna 1941 kuolleet
Sonia Delaunay

Sonia Delaunay (o.s. Terk) eli Sonia Delaunay-Terk (); 14. marraskuuta 1885 – 5. joulukuuta 1979) oli syntyjään ukrainalainen, Ranskassa vaikuttanut taidemaalari. Hän kuuluu 1900-luvun merkittävimpiin naistaiteilijoihin. Delaunay opiskeli Pietarissa, Karlsruhen Kuvataideakatemiassa Saksassa ja l’Académie de la Palettessa Pariisin Montmartrella Ranskassa. Delaunay kuului puolisonsa Robert Delaunayn kanssa abstraktin taiteen edelläkävijöihin. He maalasivat kirkkaiden värien keskinäisiä merkityksiä harmonisesti korostavia abstrakteja ja lyyrisiä sommitelmia, joiden tyyliä on kutsuttu kubistiseksi orfismiksi. Jazzpersoona Charles Delaunay oli parin poika. Perhe asui ensimmäisen maailmansodan vuosina Iberian niemimaalla. Vuonna 1963 Sonia Delaney lahjoitti viisikymmentäkahdeksan omaa ja neljäkymmentä miehensä työtä Pariisin nykytaiteen museoon. Hän on ensimmäinen nainen, joka töitä on ollut esillä Louvren näyttelyssä jo taiteilijan elinaikana. Delaunay sai vuonna 1975 nimityksen Kunnialegioonan upseeriksi. Hän oli kuollessaan 94-vuotias. == Katso myös == * Kulkukoiran kellari ==Lähteet== Luokka:Ranskalaiset taidemaalarit Luokka:Ukrainalaiset taidemaalarit Luokka:Venäjän ja Neuvostoliiton avantgarde Luokka:Vuonna 1885 syntyneet Luokka:Vuonna 1979 kuolleet
NMBS/SNCB

thumb|220px|Yhtiön junia Antwerpenin päärautatieasemalla. NMBS (hol. Nationale Maatschappij der Belgische Spoorwegen) tai SNCB (ransk. Société Nationale des Chemins de fer Belges) on Belgian valtiollinen rautatieyhtiö. Se on perustettu vuonna 1926. Vuonna 2005 yhtiö jaettiin kolmeen osaan: Infrabeliin, joka ylläpitää rautateitä ja liikennekapasiteettia, itse liikennöitsijään NMBS/SNCB:hen ja molempia hallinnoivaan NMBS/SNCB-Holdingiin. Pääasiallinen syy sille oli tulevaisuudessa tapahtuvan rautatieliikenteen kilpailuttamisen jouduttaminen. Useat tavaraliikennöitsijät ovat sen jälkeen saaneet liikennöintiluvat maan rataverkolle. Vuonna 2004 NMBS/SNCB kuljetti 178,4 miljoonaa matkustajaa. Rataverkon pituus on 3 536 kilometriä, josta 2 950 km on sähköistetty. Verkkoon kuuluu myös kaksi valmista sekä kaksi rakenteilla olevaa 300 km/h nopeudet sallivaa suurnopeusrataa. NMBS/SNCB julkaisee vuosittain henkilöliikenteen aikataulukirjan, joka sisältää aikataulutiedot kaikista kyseisen aikataulukauden kuluessa Belgiassa liikennöitävistä henkilöliikennejunista. Liikenteenharjoittaja ei omilla internet-sivuillaan anna tietoja kyseisen aikataulukirjan olemassaolosta tai saatavuudesta. Aikataulukirjan voi kuitenkin ostaa NMBS/SNCB:n lipunmyynti- tai asiakaspalvelutoimipisteestä, mikäli myyntikappaleita on toimipisteessä vielä jäljellä. NMBS/SNCB on eräs harvoista eurooppalaisista rautatieliikenneoperaattoreista, joka yhä julkaisee henkilöliikenteen kootun aikataulukirjan paperimuodossa. Treinreiziger.nl: NS-Spoorboekje verdwijnt Belgian rautateillä liikennöitävien henkilöjunien kulloinkin voimassa olevat aikataulut, sekä ajantasainen liikennetilanne, esitetään kattavasti sivustolla railtime.be.railtime.be Sivustoa ylläpitää Infrabel, Belgian rautatieinfrastruktuuria ylläpitävä yritys. ==Aiheesta muualla== *Kotisivut == Lähteet == Luokka:Belgian liikenne Luokka:Belgialaiset yritykset Luokka:Rautatieyhtiöt Luokka:Valtionyhtiöt
Gassendi (Kuun kraatteri)

Gassendi on suuri kraatteri Kuussa Mare Humorumin pohjoislaidalla. Kraatteri on suurilta osin jähmettyneen laavan täyttämä, vain reuna ja keskushuippu näkyvät. Kraatterin läpimitta on 111,39 kmGazetteer of Planetary Nomenclature, syvyys 1,9 km. Kraatterin reunavalli on 250 m - 2,5 km:n korkeudessa pinnasta. Kraatterin pohjoislaidalla on Gassendi A-satelliittikraatteri, joka rikkoo reunavallin ja on läpimitaltaan 33 km. Kraatterin pohjalla on "rillejä", romahtaneita laavatunneleita nimeltä Rimae Gassendi. Kraatterin koordinaatit ovat 17,5° S, 39,9° W. == Lähteet == == Aiheesta muualla == Luokka:Kuun kraatterit
Mikko Vuorela

Mikko Vuorela (8. marraskuuta 1967 Lohja) on uransa lopettanut suomalainen jalkapalloerotuomari. Vuorela aloitti erotuomariuransa vuonna 1986 ja tuomitsi ensimmäisen Veikkausliigaottelunsa kaudella 1994. Hän on myös ollut yli sata kertaa kansainvälisissä erotuomaritehtävissä vuosina 1995–2007. Vuorela piti hallussaan eniten pääsarja- ja Veikkausliigaotteluita tuominneen erotuomarin titteliä. Hän siirtyi yksin kärkeen kaudella 2007 pelatun FC Honka–TPS -ottelun myötä, jota ennen hän oli jakanut kärkisijan Martti Hirviniemen kanssa. Kaudella 2011 Jouni Hyytiä otti kärkisijan itselleen. Kansainvälisen uransa Vuorela päätti 17. lokakuuta 2007 Dublinissa pelattuun EM- karsintaotteluun Irlanti–Kypros. Erotuomariuransa Vuorela päätti kauden 2008 päätteeksi otteluun Haka–HJK, joka oli Vuorelan 220:s Veikkausliigan ottelu. Vuorela palkittiin Suomessa vuoden ansioituneimpana erotuomarina vuosina 1997, 2000 ja 2001. == Lähteet == * Veikkausliigan Hall Of Fame * Mikko Vuorelan erotuomarikortti Veikkausliigan sivuilla * Mikko Vuorela omille lukemilleen * Mikko Vuorela päättää kansainvälisen uransa komeasti === Viitteet === Luokka:Suomalaiset jalkapallotuomarit Luokka:Veikkausliigan legendat Luokka:Vuonna 1967 syntyneet Luokka:Elävät henkilöt
Ihanat naiset rannalla / Tuliportaat

__NOTOC__ Ihanat naiset rannalla / Tuliportaat on Yarin albumi vuodelta 1998. Se sisältää score-musiikkia elokuvasta Ihanat naiset rannalla ja TV-sarjasta Tuliportaat. == Kappaleet == Kaikki kappaleet säveltänyt ja sovittanut Yari, ellei toisin mainittu. === Ihanat naiset rannalla === # # # # # # # # # === Tuliportaat === # * # # # # # # # # # # # # # # # == Kokoonpano == * Yari – orkestrointi, lyömäsoittimet, kosketinsoitin * Riku Niemi – orkestrointi, kapellimestari, lyömäsoittimet, kosketinsoitin ;Wegelius Kammarorkester * Peter Achrén, Ilona Turunen, Tiina Paananen, Terhi Mall, Alf Almark, Mauri Saarikoski, Theo Willian-Olsson, John Emanuelsson, Tuula Niiranen, Annika Nummelin, Mai Vilkman, Krista Jäänsola – viulu * Torsten Tiebout, Riikka Lounamaa, Katja Perälä, Markku Lintunen – alttoviulu * Veli-Matti Iljin, Sanna Jääskeläinen, Thomas Djupsjöbacka, Mika Uuksulainen – sello * Peter Grans, Christina Långström – kontrabasso * Eeva Tigerstedt – huilu * Juha Ala – oboe * Petteri Vilen, Marko Luuppala – klarinetti * Kari Vehmanen – fagotti * Pauliina Kallio – harppu * Arttu Takalo – lyömäsoittimet * Erik Siikasaari – lounge-basso * Pekka Luukka – lounge-kitara * Tomi Siikasaari – lounge-rummut == Aiheesta muualla == * Ihanat naiset rannalla / Tuliportaat discogs.com -sivustolla Luokka:Vuoden 1998 soundtrackit Luokka:Yarin albumit
Battle Royale (manga)

Battle Royale () on Kōshun Takamin ja Masayuki Taguchin tekemä 15-osainen mangasarja. Manga perustuu Takamin vuonna 1999 julkaistuun Battle Royale -kirjaan. Mangan julkaisi Japanissa Akita shoten, ja sen on julkaissut englanniksi Tokyopop. Manga on paljon seksuaalisempi ja väkivaltaisempi kuin kirja tai sen pohjalta tehty elokuva Battle Royale (2000). Hitoshi Tomizawa on tehnyt mangalle jatko-osan Battle Royale II: Blitz Royale, joka perustuu elokuvan jatko-osaan Battle Royale II: Requiem (2003). == Aiheesta muualla == * Battle Royale 1 Tokyopopin sivuilla Luokka:Mangasarjat Luokka:Seinen Luokka:Romanttinen anime ja manga Luokka:Toiminta-anime ja -manga Luokka:2000-luvun anime ja manga
Sara La Fountain

Sara La Fountain (ent. Saara Kuronen, s. 22. huhtikuuta 1981, Santa Barbara, Yhdysvallat) on suomalainen ruokakolumnisti, -kirjailija ja televisiojuontaja. Hänen isänsä on amerikanranskalainen ja äiti suomalainen. La Fountainin ensimmäinen ruokaohjelma, à la Sara, alkoi MTV3:lla syksyllä 2005.Upean Sara La Fountainin kauneus on kypsynyt vuosien varrella – katso kuvat Hänen samanniminen keittokirjansa ilmestyi lokakuussa 2005. Toukokuussa 2006 kirja valittiin voittajaksi Gourmand World Cookbook Award -kilpailussa uuden tulokkaan luokassa. Keväällä 2008 alkoi Suomessa MTV3:lla esitettävä, kansainväliseen levitykseen tehty ruokaohjelma Täydellinen päivä jossa ruokaa laittaa La Fountainin lisäksi kolme muuta tunnettua pohjoismaista kokkia. Vuonna 2014 hän esiintyi 24Kitchen-televisiosarjassa. La Fountain on opiskellut New Yorkissa Culinary Institute of Americassa (CIA). Sara La Fountainin oli kihloissa ohjaaja Antti J. Jokisen kanssa. Pariskunnalla oli koti sekä Suomessa että Yhdysvalloissa. He erosivat lokakuussa 2011. Marraskuussa 2016 La Fountain valittiin Suomen kuumimmaksi naiseksi hyvin aktiivisella Futisforum2-sivustolla. Kyseessä oli moniosainen äänestys, jossa alkujaan oli mukana jopa 300 suomalaiskaunotarta. Finaalissa tittelistä kisasi lopulta kahdeksan naista, joiden joukosta Sara La Fountain nappasi ykkössijan peräti 21,5 prosentilla äänistä. Asiasta uutisoi muun muassa Ilta-Sanomat. Myös La Fountain itse reagoi valintaansa sen tultua julki. Keväällä 2010 La Fountain valittiin yhdysvaltalaisen veitsi- ja teräasearvosteluja keräävän blogisivuston järjestämässä äänestyksessä maailman viidenneksi seksikkäimmäksi julkkiskokiksi. == Teokset == * À la Sara * Healthy kitchen * Sara’s Australia == Lähteet == == Aiheesta muualla == * Virallinen kotisivu * Iltalehden Julkkislista: Sara La Fountain Luokka:Suomalaiset juontajat Luokka:Keittokirjailijat Luokka:Vuonna 1981 syntyneet Luokka:Elävät henkilöt Luokka:Suomalaiset tietokirjailijat Luokka:Suomalaiset kokit Luokka:Suomen ranskalaiset
Timo Rauhala

Timo Rauhala (s. 9. heinäkuuta 1963 Helsinki) on suomalainen golfvalmentaja. Hän on valmentanut muun muassa Mikko Ilosta, Henrik Stensonia, Minea Blomqvist-Kakkoa ja Mikko Korhosta. Rauhala toimi Rion olympialaisissa 2016 Suomen olympiajoukkueessa golfin päävalmentajana. == Lähteet == Luokka:Suomalaiset urheiluvalmentajat Luokka:Vuonna 1963 syntyneet Luokka:Elävät henkilöt
Kim Swoo-geun

Kim Swoo-geun (; 20. helmikuuta 1931 – 14. kesäkuuta 1986) oli eteläkorealainen arkkitehti. Kim Swoo-geun suunnitteli Souliin muiden muassa olympiastadionin ja Yhdysvaltain-suurlähetystön. Hänen töidensä joukossa on myös useampia museoita ja kirkkoja. Arkkitehti oli myös tunnettu korealaisen kulttuurin tukija. Hän kuoli maksasyöpään 55-vuotiaana. Luokka:Eteläkorealaiset arkkitehdit
Bob Schiller

Robert Achille Schiller (8. marraskuuta 1918 San Francisco, Kalifornia – 10. lokakuuta 2017 Los Angeles, Kalifornia) oli yhdysvaltalainen käsikirjoittaja ja tuottaja. Hän sai kaksi Emmy-palkintoa (1971 ja 1978) ja oli ehdolla palkinnon saajaksi myös vuosina 1956, 1972 ja 1979. Lisäksi Schiller voitti Laurel Awardin kahdesti (1974 ja 1988) ja oli ehdolla vuosina 1960 ja 1979. http://www.imdb.com/name/nm0771627/awards?ref_=nm_awd Myönnetyt Emmyt tulivat ansioista televisiosarjoissa The Flip Wilson Show ja Perhe on pahin. == Lähteet == == Aiheesta muualla == * Luokka:Yhdysvaltalaiset televisiokäsikirjoittajat Luokka:Primetime Emmy -palkinnon saajat Luokka:Vuonna 1918 syntyneet Luokka:Vuonna 2017 kuolleet
Daniel Read Anthony

Daniel Read Anthony (22. elokuuta 1824 – 12. marraskuuta 1904) oli yhdysvaltalainen kustantaja ja abolitionisti. Hän kustansi muun muassa Leavenworth Times -lehteä kansasilaisessa Leavenworthin kaupungissa sekä muita sanomalehtiä samalla alueella. Anthony syntyi Adamsin kaupungissa Massachusettsin osavaltiossa. Kansasiin hän muutti vuonna 1854, ja kolme vuotta myöhemmin hän asettui Leavenworthin kaupunkiin. Hänet valittiin myöhemmin kaupungin pormestarin virkaan. Anthony kuoli vuonna 1904. Hän oli naimisissa Lucy Readin kanssa, ja heidän poikansa Daniel Read Anthony Jr. oli Yhdysvaltain kongressin jäsen vuosina 1907-1929. Anthonyn vanhempi sisar oli suffragetti ja kansalaisoikeustaistelija Susan B. Anthony. ==Aiheesta muualla== *Anthonyn biografia Luokka:Yhdysvaltalaiset kustantajat Luokka:Yhdysvaltalaiset orjuuden vastustajat Luokka:Vuonna 1824 syntyneet Luokka:Vuonna 1904 kuolleet
Teofilos III

pienoiskuva|200px|Teofilos III (2010). Teofilos III, siviilinimeltään Ilías Giannópoulos (; s. 4. huhtikuuta 1952, Messenia, Kreikka), on Jerusalemin pyhän kaupungin ja koko Palestiinan patriarkka, Jerusalemin kreikkalais- ortodoksisen kirkon päämies. Hänet nimitettiin tehtävään vuonna 2005, kun hänen edeltäjänsä Irenaios I oli tullut erotetuksi. Teofilos III opiskeli niin Ateenassa ja Jerusalemissa kuin Lontoossakin. Äidinkielensä kreikan lisäksi hän puhuu englantia ja arabiaa. Luokka:Elävät henkilöt Luokka:Kreikkalaiset piispat Luokka:Israelilaiset papit Luokka:Patriarkat Luokka:Vuonna 1952 syntyneet